Nashvillen kouluampuminen

Nashvillen kouluampuminen on The Covenant Schoolissa Tennesseen Nashvillessa 27. maaliskuuta 2023 tehty joukkomurha, jossa 28-vuotias Audrey Hale ampui kuusi ihmistä.Deon J. Hampton, Erik Ortiz, Ken Dilanian, Motive in Nashville shooting remains unclear weeks after 6 people were killed at a Christian school NBC News 15.4.2023, viitattu 26.8.2023

The Covenant School on kristillinen yksityiskoulu, jossa käy oppilaita päiväkoti-ikäisistä (3–5-vuotiaat) kuudesluokkalaisiin. Hyökkääjä oli ennen joukkomurhaa hiljattain hankkinut laillisesti seitsemän ampuma-asetta, joista kolmen kanssa hän meni The Covenant Schooliin 27. maaliskuuta 2023.Police Say Shooter Was Under Doctor’s Care for ‘Emotional Disorder’ The New York Times 28.3.2023, viitattu 26.8.2023 Uhreiksi joutuivat oppilaista Evelyn Dieckhaus, Hallie Scruggs ja William Kinney, joista kukin oli 9-vuotias. Henkilökunnan jäsenistä murhattiin rehtori Katherine Koonce (60), sijaisopettaja Cynthia Peak (61) ja talonmies Mike Hill (61).Deon J. Hampton, Elizabeth Chuck, Victims of the Covenant School massacre included a 9-year-old who loved to perform and a school leader dedicated to her students NBC News 28.3.2023, viitattu 26.8.2023 Surmatut oppilaat valikoituivat sattumanvaraisesti sen mukaan, kuka osui ampujan tielle. Ammuttuaan uhrit Audrey Hale kohtasi viisi poliisia, joista kaksi ampui häntä kuolettavasti. Ampujalta löydettyjen kirjoitusten perusteella hän oli suunnitellut jatkavansa murhia muissa paikoissa poistuttuaan koulun alueelta.David K. Li, Erik Ortiz, Marlene Lenthanng, Police chief tells NBC News a sense of ‘resentment’ may have fueled Nashville shooter’s attack at former school NBC News 27.3.2023, viitattu 26.8.2023

Audrey Hale oli kirjoitustensa perusteella suunnitellut hyökkäystä kuukausien ajan. Audrey Hale julkisessa manifestissa, kertoi vihaavansa kristittyjä ihmisiä, monet uskovat tämän olevan ampumisen motiivi. Viranomaisten mukaan kirjoituksissa oli viitteitä mielenterveysongelmista. Tekijä oli saanut hoitoa tunne-elämän häiriöön. Hänet oli syntyessään kirjattu naispuoliseksi, mutta hän identifioitui transmieheksi. Osa yhdysvaltalaisista konservatiiveista syyttikin ammuskelusta transsukupuolisuutta, ja Twitterissä nousi suosioon aihetunniste "#TransTerrorism".
Lisäksi radikaali transsukupuolisten järjestö Trans Radical Activist Network suunnitteli Washington DC:ssä järjestettäväksi "Trans Day of Vengeance" (Trans koston päivä) -tapahtumaa 31. maaliskuuta, joka ampumisen jälkeen peruutettiin.https://www.newsweek.com/trans-day-vengeance-canceled-threats-washington-dc-1791705 

Viranomaisten taholta esitettiin arvelu, että Hale olisi saattanut tuntea kaunaa siitä, että joutui itse käymään hyökkäyksen kohteeksi valitsemaansa koulua noin 10-vuotiaana. Viimeisinä kuukausinaan Hale oli surrut läheisen ystävänsä kuolemaa liikenneonnettomuudessa. Eräs hänen ystävistään sai juuri ennen ammuskelua häneltä viestin, että jotain pahaa olisi tapahtumassa.Erik Ortiz, David K. Li, The Nashville school shooter fell into an emotional spiral after the recent death of a close friend, ex-classmate says NBC News 30.3.2023, viitattu 26.8.2023 Takavuosina Hale oli kirjoittanut myös romanttisen kumppaninsa kuolemasta. Hänen vanhempansa kokivat, ettei hänen tulisi omistaa aseita; vanhemmat olivat luulleet, ettei Halella enää ollut aseita hänen myytyään niistä yhden.

Ampuja jätti manifestin, jonka viranomaiset salasivat. Louder With Crowder -ohjelman Steven Crowder julkaisi manifestin marraskuussa 2023.https://www.christianpost.com/news/5-reactions-to-nashville-school-shooters-leaked-manifesto.html 
Manifesti oli ilmeisesti vuodettu poliisilaitokselta, sillä 7 Nashvillen poliisia asetettiin pois virantoimituksesta sen vuotamisen jälkeen.https://www.al.com/news/2023/11/after-covenant-school-shooter-manifesto-leaked-7-nashville-cops-put-on-administrative-assignment.html 
Ampuja kohdisti tekonsa erityisesti valkoisiin lapsiin, joita hän nimitti rasistisilla termeillä ja "hinttareiksi" ja kirosi "valkoista etuoikeutta".https://www.christianpost.com/news/nashville-school-shooters-manifesto-leaked-motivation-revealed.html 

 Lähteet 

Kouluammuskelu
Luokka:Tennesseen historia
Luokka:Koulusurmat Yhdysvalloissa
Luokka:Joukkoampumiset Yhdysvalloissa
Luokka:Vuoden 2023 rikokset